รัฐบาลไทย-ข่าวทำเนียบรัฐบาล-ปลัดมหาดไทยกำชับผู้ว่าฯ-ผู้ตรวจฯที่ได้รับโปรดเกล้าฯใหม่น้อมนำพระบรมราโชบายมุ่งมั่นทำหน้าที่ในฐานะ "คนของพระราชา" ทำงานบำบัดทุกข์ บำรุงสุขให้ประชาชนผู้เป็นพสกนิกรของพระองค์
วันอังคารที่ 13 ธันวาคม 2565
ปลัดมหาดไทยกําชับผู้ว่าฯ-ผู้ตรวจฯที่ได้รับโปรดเกล้าฯใหม่น้อมนําพระบรมราโชบายมุ่งมั่นทําหน้าที่ในฐานะ "คนของพระราชา" ทํางานบําบัดทุกข์ บํารุงสุขให้ประชาชนผู้เป็นพสกนิกรของพระองค์
ปลัดมหาดไทยกําชับผู้ว่าฯ-ผู้ตรวจฯที่ได้รับโปรดเกล้าฯใหม่น้อมนําพระบรมราโชบายมุ่งมั่นทําหน้าที่ในฐานะ"คนของพระราชา"ทํางานบําบัดทุกข์ บํารุงสุขให้ประชาชนผู้เป็นพสกนิกรของพระองค์มีคุณภาพชีวิตที่ดีอย่างยั่งยืน
เมื่อวันที่ 13 ธ.ค. 65 นายสุทธิพงษ์ จุลเจริญ ปลัดกระทรวงมหาดไทย บรรยายพิเศษ เรื่อง “ผู้ว่าราชการจังหวัด : ความคาดหวังของประชาชน” ตามโครงการศึกษาอบรมเพื่อพัฒนาสมรรถนะผู้บริหารระดับสูงของกระทรวงมหาดไทย เพื่อมุ่งสู่ความเป็นเลิศ ประจําปีงบประมาณ พ.ศ. 2566 โดยมี นายสมคิด จันทมฤก รองปลัดกระทรวงมหาดไทยด้านบริหาร นายพงศ์รัตน์ ภิรมย์รัตน์ อธิบดีกรมโยธาธิการและผังเมือง ผู้ตรวจราชการกระทรวง ที่ปรึกษาระดับกระทรวง และผู้ว่าราชการจังหวัด ที่ได้รับพระมหากรุณาธิคุณโปรดเกล้าโปรดกระหม่อมแต่งตั้งให้ดํารงตําแหน่งในปีงบประมาณ พ.ศ. 2566 ร่วมรับฟัง ที่โรงแรมรามาการ์เด้นส์ ถ.วิภาวดีรังสิต กรุงเทพฯ
นายสุทธิพงษ์ กล่าวว่า ขอแสดงความยินดีกับผู้ตรวจราชการกระทรวงมหาดไทยและผู้ว่าราชการจังหวัดทุกคนที่ได้รับพระมหากรุณาธิคุณโปรดเกล้าฯแต่งตั้งให้ดํารงตําแหน่งอันเป็น “ตําแหน่งที่มีความสําคัญที่สุด” ต่อความมั่นคงของประเทศชาติ มีผลโดยตรงต่อคุณภาพชีวิตที่ดีของพี่น้องประชาชน ซึ่งเป็นตําแหน่งที่มีความสําคัญควบคู่กับประวัติศาสตร์ชาติไทย เป็นความภาคภูมิใจของตนเองและครอบครัว ทั้งนี้ ท่านผู้ว่าราชการจังหวัดทุกท่านที่ได้รับแต่งตั้งให้ดํารงตําแหน่งล้วนแต่มีโอกาสในการที่จะได้สร้างเกียรติยศ ชื่อเสียง หรือประวัติศาสตร์ของชีวิตท่าน ในการที่จะได้ทําสิ่งที่ดีที่คนอื่นไม่มีโอกาสได้ทํา แม้แต่ท่านนายกรัฐมนตรีก็ไม่มีโอกาสเช่นทุกท่าน เพราะตําแหน่งผู้ว่าราชการจังหวัด จะต้องปฏิบัติราชการทําหน้าที่ทั้งในเชิงปฏิบัติและเชิงนโยบาย คือ ลงมือทําด้วยตนเอง เพื่อจะได้พบเห็นความสุขที่ฉายอยู่ในแววตาของพี่น้องประชาชน และจะได้คิดหาแนวทางแก้ไขความทุกข์ยากลําเค็ญของพี่น้องประชาชน เพื่อจะได้เห็นความสุข ความปลื้มปีติที่ฉายในแววตาของพี่น้องประชาชน โดยขอให้ได้ระลึกนึกถึงวันแรกที่ทุกท่านได้มาเป็นข้าราชการ ทั้งปลัดอําเภอ และตําแหน่งต่าง ๆ ที่ต่างมี Passion ที่จะทําหน้าที่เป็นผู้นําเพื่อสร้างประโยชน์สุขให้กับประชาชนและประเทศชาติ ซึ่ง “วันนี้ทุกท่านได้โอกาสนั้นแล้ว”
ทั้งนี้ ถ้าทุกท่านตั้งใจปฏิบัติหน้าที่อย่างจริงจังก็จะทําให้รู้สึกว่า “มีความสุข” ดังนั้น จึงต้องลงมือทําอย่างเต็มกําลังความสามารถ เพราะทุกวินาทีที่มีตําแหน่ง มีโอกาส ต้องใช้ให้เป็นประโยชน์ เพื่อสร้างประวัติศาสตร์ของชีวิต สร้างประวัติศาสตร์ของสถาบันมหาดไทย อันประกอบด้วย 2 ส่วน คือ 1) ต้องสดับตรับฟังภาคีเครือข่ายทั้ง 7 ภาคี อันประกอบด้วย ภาครัฐ ภาคผู้นําศาสนา ภาคผู้นําวิชาการ ภาคเอกชน ภาคประชาชน ภาคประชาสังคม และภาคสื่อสารมวลชนที่อยู่ในพื้นที่ “ด้วยหัวใจที่เปิดกว้าง” และ “ไตร่ตรองด้วยสติ” อย่ามีอคติ โกรธเคือง ทุกข้อคิดเห็นข้อเสนอแนะ เพื่อจะพัฒนาตนเอง พัฒนาพื้นที่ให้ดีขึ้น ต้องรู้จักการวิพากษ์วิจารณ์ตัวเอง ค้นหาจุดแข็ง จุดอ่อนของตัวเราเอง และ 2) การทํางานหรือการใช้ชีวิตประจําวันของทุกท่านมีพี่น้องประชาชนและทุกภาคส่วนติดตามอยู่ตลอดเวลา จึงเกิดการวิพากษ์วิจารณ์ กลายเป็นประวัติศาสตร์ของชีวิต จึงต้อง “คิดดี ทําดี และทําอย่างสม่ําเสมอต่อเนื่อง” และ “ความจริงใจเป็นสิ่งที่จําเป็น”
“องค์หลักชัยของพวกเราทุกคน คือ “พระบาทสมเด็จพระเจ้าอยู่หัว” ที่ทรงพระกรุณาโปรดเกล้าฯ ให้พวกเราดํารงตําแหน่ง และทรงมอบหมายความไว้วางพระราชหฤทัยให้เราไป “บําบัดทุกข์ บํารุงสุข” พี่น้องประชาชน ดังนั้น ทุกคนต้องน้อมนําพระบรมราชโองการ “สืบสาน รักษา และต่อยอด และครองแผ่นดินโดยธรรมเพื่อประโยชน์สุขแห่งอาณาประชาราษฎร” และ “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” เป็นหลักในการปฏิบัติราชการในทุกเรื่อง เพื่อเป็นเกราะป้องกันจิตใจของเราให้มั่นคงในการทํางานเพื่อประเทศชาติ เพื่อประชาชน เพื่อสถาบันพระมหากษัตริย์ ซึ่งเป็นสถาบันที่ทําให้ประเทศชาติของเราเป็นปึกแผ่น เป็นเอกรัฐมั่นคงอยู่ได้ ให้สมกับที่เราเป็นข้าราชการในพระบาทสมเด็จพระเจ้าอยู่หัว ที่ได้ยึดถือปฏิบัติมาเป็นระยะเวลาถึง 130 ปี ด้วยการมุ่งมั่นทําสิ่งที่ดีอย่างภาคภูมิใจ เพื่อให้ได้ชื่อว่าเป็นผู้มีความกตัญญูต่อบรรพบุรุษของประเทศชาติและชาวมหาดไทย ทําให้ความทุกข์ของประชาชนลดลงจนหมดไป มีแต่ความสุขเพิ่มพูนขึ้นอย่างยั่งยืน ด้วยการหมั่นลงพื้นที่เยี่ยมเยียน “นั่งอยู่ในหัวใจประชาชน” ดั่งคําปรารภในสมเด็จฯ กรมพระยาดํารงราชานุภาพที่ทรงกล่าวว่า “ให้รองเท้าสึกก่อนกางเกงขาด” รวมทั้งทํางานร่วมกับฝ่ายการเมืองในพื้นที่ โดยยึดและปฏิบัติตามระเบียบกฎหมาย เพื่อบําบัดทุกข์ บํารุงสุขประชาชน” ปลัดกระทรวงมหาดไทย
นายสุทธิพงษ์ กล่าวว่า บทบาทของผู้ว่าราชการจังหวัดที่มีความสําคัญและทําให้เกิดความเชื่อมั่นของหัวหน้าส่วนราชการ และภาคีเครือข่ายในพื้นที่ คือ “ภาวะผู้นํา” อันได้แก่ 1) ผู้ว่าราชการจังหวัดต้องมีความแน่วแน่ มีความมุ่งมั่นในการเป็น “ข้าราชการที่ดีในพระบาทสมเด็จพระเจ้าอยู่หัว” ต้องมี Passion ในการปฏิบัติราชการ ด้วยอุดมการณ์ของความเป็นข้าราชการ ที่อยากทําแต่เรื่องดี ๆ ทําหน้าที่ทั้งในฐานะผู้กําหนดนโยบาย และผู้บริหารปฏิบัติการในพื้นที่ ดังนั้น “อะไรที่รัฐบาลไม่ได้สั่ง กระทรวงมหาดไทยไม่ได้สั่ง แต่เป็นประโยชน์ในพื้นที่ ขอให้ใช้ภาวะผู้นําทําสิ่งที่ดีให้เกิดขึ้นในพื้นที่” 2) ปฏิบัติตนให้เป็นรวงข้าวที่สุกโน้มลงไปหาพระแม่ธรณี ด้วยการโน้มตัวเข้าไปหาหัวหน้าส่วนราชการ และภาคีเครือข่ายที่มีความรู้ความสามารถ เพื่อ Review สิ่งที่อยากจะทํา รับฟังข้อแนะนํา และต้องลงไปหาพี่น้องประชาชน ลงไปค้นหาปัญหา ลงไปพูดคุย ลงไปเพื่อสร้างความสุขให้กับพี่น้องประชาชนด้วยตนเอง3) ต้องไม่ทําอะไรคนเดียว ต้อง “บูรณาการ” ด้วยการขับเคลื่อนร่วมกับนายอําเภอและทีมอําเภอที่ผ่านการฝึกอบรมโครงการอําเภอนําร่องบําบัดทุกข์ บํารุงสุข ด้วยการศึกษาแนวทางในการสร้าง “ทีมจังหวัด” “ทีมอําเภอ” “ทีมตําบล” “ทีมหมู่บ้าน” ให้ครบทุกชุมชน/หมู่บ้าน เพื่อให้มีทีมงานในการขับเคลื่อนสร้างสรรค์ประโยชน์ให้กับประชาชนทั้งจังหวัด 4) ต้องเป็น “ผู้นําลงมือทํา ลงมือปฏิบัติ” อาทิ การสวมใส่ผ้าไทย อันมีนัยยะที่ส่งผลต่อคุณภาพชีวิตของพี่น้องประชาชนผู้ประกอบการผ้า ช่างทอผ้า ในพื้นที่ และส่งผลทําให้เศรษฐกิจฐานรากมั่นคง ทําให้คนมีรายได้ มีคุณภาพชีวิตที่ดี ต้องหมั่นลงไปติดตามผล ไปให้กําลังใจ รวมถึงเรื่องที่ประชาชนในพื้นที่หรือผู้ประกอบการในพื้นที่ให้ความสนใจ เพื่อสร้างเศรษฐกิจ สร้างรายได้ให้กับประชาชน 5) ต้องทําทุกเรื่องอย่างต่อเนื่อง เพื่อให้เกิด “ความยั่งยืน” เช่น การปลูกต้นไม้ ไม่ใช่สักแต่ปลูก แต่ต้องดูแล ด้วยการคิด วางแผน ว่าจะทําอย่างไรต่อไป มีกลุ่มจิตอาสาไปช่วยดูแล ด้วยการใช้ “ใจ” และ “องค์ความรู้” ทําให้ส่วนรวม ทําให้ประเทศชาติ อย่างต่อเนื่อง และส่งเสริมให้เกิดการสร้างจิตสํานึก สร้างนิสัย สร้างวัฒนธรรมการใช้ชีวิตของพี่น้องประชาชน เช่น วัฒนธรรมการสวมใส่หมวกกันน็อก เพื่อความปลอดภัยในการใช้รถใช้ถนน
“นอกจากนั้น รวมถึง การน้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการเสริมสร้างความมั่นคงด้านอาหาร ด้วยการปลูกผักสวนครัว เริ่มตั้งแต่ที่จวนผู้ว่าราชการจังหวัด บ้านพักข้าราชการ เป็น “ผู้นําต้องทําก่อน” เพื่อให้พี่น้องประชาชนได้มีพืชผักสวนครัวไว้บริโภคในชีวิตประจําวัน นอกจากนี้ ให้น้อมนําแนวพระดําริ “หมู่บ้านยั่งยืน : Sustainable Village” ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ทรงสืบสาน รักษา และต่อยอด หลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วยการส่งเสริมประชาชนได้ “พึ่งพาตนเอง” เลี้ยงกบ ไก่ ปลา เป็ด จิ้งหรีด ไว้บริโภค มีเหลือไว้แบ่งปัน หรือจําหน่ายสร้างรายได้ และทําให้คนลด ละ เลิกในเรื่องอบายมุข เพื่อทําให้สถาบันครอบครัวมีความแข็งแกร่ง รวมทั้งส่งเสริมในเรื่องอื่น ๆ ที่จะทําให้เกิดประโยชน์อย่างยั่งยืนให้กับพี่น้องประชาชน” นายสุทธิพงษ์ฯ กล่าว
นายสุทธิพงษ์ ยังกล่าวถึง “การทําหน้าที่ของผู้ตรวจราชการกระทรวงมหาดไทย” โดยเน้นย้ําว่า การตรวจราชการ ไม่ใช่ตรวจตามธรรมเนียมประเพณี แต่ต้อง “ตรวจอย่างจริงจัง” ในฐานะผู้ตรวจราชการกระทรวงมหาดไทย ที่ใช้อํานาจของปลัดกระทรวงมหาดไทยที่เหนือกว่าผู้ว่าราชการจังหวัด เพื่อพัฒนางานให้เกิดประโยชน์กับพี่น้องประชาชน และทําให้ผู้บริหารส่วนกลางได้รับทราบข้อมูล ทั้งเรื่องที่ดีและเรื่องที่ต้องปรับปรุงของจังหวัด ต้องทําให้จริงจัง เพื่อให้มีข้อมูลประกอบการบริหาร การวินิจฉัย อันจะได้สร้างสิ่งที่ดีให้เกิดขึ้นกับประชาชนในทุกพื้นที่ สิ่งที่ไม่ดี จะได้รับการแก้ไข เพราะหน้าที่ของคนมหาดไทย คือ “การบําบัดทุกข์ บํารุงสุข”
“ขอให้ผู้ว่าราชการจังหวัดมุ่งมั่นทําหน้าที่ในฐานะ “คนของพระราชา” ผู้บําบัดทุกข์ บํารุงสุข ให้กับพี่น้องประชาชนผู้เป็นพสกนิกรของพระองค์ท่านให้ได้มีคุณภาพชีวิตที่ดีอย่างยั่งยืน ด้วยการยึดหลักการของคําว่า “บูรณาการ” ในทุกเรื่อง เช่น การน้อมนําพระราชดํารัสของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “น้ําคือชีวิต” ไปบูรณาการทุกภาคีเครือข่ายในพื้นที่ว่าจะทําอย่างไร ทําให้เราสามารถเก็บน้ําในฤดูฝนเพื่อแบ่งมวลน้ําไม่ให้น้ําไปท่วมบ้านเรือนประชาชน และในฤดูแล้งมีน้ําไปใช้ในการประกอบอาชีพ และเสริมด้วยธนาคารน้ําใต้ดินระบบปิดในบางจุดที่น้ําท่วมขัง น้ําไหลผ่าน ซึ่งทั้งหลายจะเกื้อกูลไปสู่การพัฒนาคุณภาพชีวิตโดยใช้ทฤษฎีใหม่ประยุกต์สู่โคก หนอง นา ซึ่งจะเป็นประโยชน์กับพี่น้องประชาชนทุกพื้นที่ รวมถึงการส่งเสริมผ้าไทย มิใช่สะท้อนเพียงเรื่องของการแต่งกาย แต่มันเป็นการบูรณาการในทุกขั้นตอนจนกระทั่งปลายน้ํา คือ ผู้คนมีคุณภาพชีวิตที่ดีได้อย่างไร ด้วยการส่งเสริมหลักปรัชญาของเศรษฐกิจพอเพียง ทําให้ผู้ประกอบการ ช่างทอผ้า เข้าใจหลักการพึ่งพาตนเอง ทั้งการปลูกฝ้าย ปลูกหม่อน เลี้ยงไหม ปลูกต้นไม้ให้สีธรรมชาติ หรือแม้แต่เรื่องการส่งเสริมการรับชม “โขนภาพยนตร์” ที่ผู้ว่าราชการจังหวัดก็สามารถบูรณาการทั้งมิติการศึกษา วัฒนธรรม ศิลปะ ประเพณี อาทิ ส่งเสริมให้เด็กนักเรียนที่ไปรับชมโขนภาพยนตร์ได้มีกิจกรรมส่งเสริมการเรียนรู้เพิ่มเติม ทั้งการเขียนบทความ เขียนสรุปความ การวาดภาพระบายสี การสร้างเสริมการเรียนรู้อื่น ๆ เป็นต้น ซึ่งสิ่งเหล่านี้ จะทําให้การทําหน้าที่ของทุกท่านเป็นการทําหน้าที่เพื่อยังประโยชน์ให้พี่น้องประชาชนได้มีคุณภาพชีวิตที่ดีอย่างยั่งยืน” นายสุทธิพงษ์ฯ กล่าวในช่วงท้าย
#WorldSoilDay #วันดินโลก #soilswherefoodbegins #Soils4Nurition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood